ሞጆ ደረቅ ወደብን ለወጪ እቃዎች እንዲውል ግንባታ እየተካሄደ ነው
የሞጆ ደረቅ ወደብን  ለወጪ ንግድ እቃዎች አገልግሎት እንዲውል ለማደረግ  የመሠረተ ልማት ግንባታ እየተካሄደ መሆኑን  የኢትዮጵያ የባህር ትራንስፖርትና ሎጀስቲክስ አገልግሎት ድርጅት አስታወቀ ።የድርጅቱ ተጠባባቂ ዋና ሥራ አስፈጻሚ አቶ መስፍን ተፈራ እንደገለጹት የሞጆ ደረቅ ወደብ በአሁኑ ወቅት ለገቢ እቃዎች ብቻ አገልግሎት እየሠጠ መሆኑን ተናግረዋል ።ለወደፊቱ ደረቅ ወደቡ የወጪ እቃዎች አገልግሎት እንዲሠጥ ለማድረግ የአምስት ዓመት የማስፋፊያ ፕሮጀክት ቀርጾ  ተግባራዊ እያደረገ መሆኑን ተጠባባቂ ሥራ አስፈጻሚው አያይዘው ገልጸዋል ።ከዓለም ባንክ በተገኘው 150 ሚሊዮን ዶላር ብድር  የማስፋፊያ  ፕሮጀክቱ ለወጪ እቃዎች አገልግሎት መስጠት የሚያስችሉ አስፈላጊ መሰረተ ልማቶችን እንደሚሟሉ ይጠበቃል። 